**Ніна Абулен Коржынек** (харв.: Nina Obuljen Koržinek; нар. 1970, Дуброўнік, Харватыя) — харвацкая скрыпачка, палітолаг, чыноўнік, міністр культуры ў першым і міністр культуры і медыя ў другім урадзе Андрэя Пленкавіча.

Біяграфія
---------

Нарадзіліся ў 1970 годзе Дуброўніку у сям’і Ніколы Чыча Абулена, які быў мэрам Дуброўніка з 1993 па 1997 год. Скончыўшы пачатковую і сярэднюю школу ў родным горадзе, Ніна паступіла ў Акадэмію музыкі Заграба пры Заграбскім ўніверсітэце, дзе вучылася па класе скрыпкі да выпуску ў 1992 годзе. Скончыла ў 1996 годзе факультэт гуманітарных і сацыяльных навук (філасофскі факультэт) Заграбскага універсітэта па кірунку «Французская філалогія і параўнальнае літаратуразнаўства». Праходзіла павышэнне кваліфікацыі на кафедры дактарантуры і бесперапыннай адукацыі Парыжскага універсітэта Дафін па кірунку «Эканоміка і фінансаванне культуры», у 2004 годзе на факультэце палітычных навук Заграбскага ўніверсітэта атрымала дыплом магістра па паліталогіі па спецыяльнасці «Параўнальная палітыка», а ў 2013 годзе на гэтым жа факультэце атрымала ступень доктара палітычных навук, абараніўшы дысертацыю на тэму «Уплыў міжнародных інтэграцыйных працэсаў на змяненне аб’ёму нацыянальнай культурнай палітыкі» (харв.: Promjene opsega nacionalnih kulturnih politika pod utjecajem međunarodnih integracijskih procesa). Выпускніца Дыпламатычнай акадэміі Міністэрства замежных спраў.

У 1992—1996 гадах працавала ў рэктараце Заграбскага ўніверсітэта. З 1997 па 1998 год была саветнікам Упраўлення ЮНЕСКА па пытаннях гендэрнай роўнасці ў Парыжы. У 1998—2000 гадах кіравала Кабінетам міністра культуры Харватыі. У 2000 годзе загадвала аддзелам па справах ЮНЕСКА Міністэрства замежных спраў Харватыі. У 2000—2006 і ў 2012—2016 гадах працавала навуковым супрацоўнікам заграбскага Інстытута міжнародных адносін. З 2006 па 2011 год — памочнік міністра і дзяржаўны сакратар Міністэрства культуры Харватыі, адказны за пытанні культуры і СМІ. Са снежня 2012 па студзень 2015 года займала пасаду старшыні савета па праграмах HRT.

Член групы экспертаў ЮНЕСКА па пытаннях выканання Канвенцыі аб ахове і заахвочванні разнастайнасці формаў культурнага самавыяўлення. Удзельнічала ў розных праектах, якія каардынуе ЮНЕСКА, ПРААН або Савет Еўропы. Публікавала артыкулы пераважна на тэмы культурнай палітыкі, еўрапейскай інтэграцыі ў сферы культуры і міжнароднага супрацоўніцтва.

Супрацоўнічае з рознымі культурнымі сеткамі, арганізацыямі і фондамі як Харватыі, так і замежжа па пытаннях, звязаных з культурнай палітыкай, а асабліва з культурнай разнастайнасцю. Індывідуальна або ў складзе каманды далучалася да розных праектаў ЮНЕСКА, ПРААН, Савета Еўропы, Еўрапейскага культурнага фонду, Еўразійскага фонду, Еўрапарламента і да таго падобнае. Удзельнічае ў працы сусветнай сеткі даследаванняў і супрацоўніцтва ў галіне культурнага развіцця «Culturelink».

Валодае англійскай, французскай і італьянскай мовамі.

Неадназначнасць кандыдатуры
---------------------------

Фігура Ніны Абулен Каржынек некалькі супярэчлівая. Як беспартыйны спецыяліст яна займала дзяржаўныя пасады ў органах, якія адказваюць за культуру, як за кіраванне ХДС, так і СДП, а яе праца ў харвацкім аўдыёвізуальным цэнтры, між тым, выклікала спрэчкі, асабліва сярод правай часткі харвацкай грамадскасці, з-за меркаваных фінансавых і іншых парушэнняў, а таксама фінансавання некалькіх дакументальных фільмаў, якія сваім зместам, звязаным са злачынствамі Харвацкіх сіл у Айчыннай вайне 1991—1995 гадоў, нібыта «абражаюць годнасць пацярпелых у вайне». Гэтыя абвінавачванні ўзмацніліся незадоўга да яе прызначэння, калі Пленкавіч атрымаў мандат на фарміраванне ўрада і адчуваў магутны ціск з боку правага крыла сваёй партыі з мэтай пакінуць на той пасадзе неадназначнага, але надзвычай папулярнага сярод правых міністра Златка Гасанбегавіча.

Зноскі
------

1. ↑  MINISTARSTVO KULTURE > Dužnosnici > mr. sc. Nina Obuljen(нявызн.).  Мінкульт Хорватії (17 серпня 2011). Архівавана з першакрыніцы 17 жніўня 2011. Праверана 30 листопада 2016.
2. ↑  Tko je Nina Obuljen Koržinek | N1 HR **(нявызн.)**.  hr.n1info.com. Архівавана з першакрыніцы 21 кастрычніка 2016. Праверана 20 кастрычніка 2016.
3. ↑  Nina Obuljen Koržinek nova je članica Upravnog odbora HAVC-a **(нявызн.)**.  T-Portal (5 лютага 2015). Праверана 20. X 2016.
4. ↑  Braniteljske udruge još žešće napale Ninu Obuljen Koržinek **(нявызн.)**.  N1. Архівавана з першакрыніцы 2 грудня 2016. Праверана 1 грудня 2016.
5. ↑  Glasnović i Gregurić dijelili zastupnicima CD-e s filmom 'Masakr u Dvoru' **(нявызн.)**.  Večernji list (14 кастрычніка 2016).

Спасылкі
--------

* Біяграфія на сайце ўрада Харватыі  (харв.)